wannaphong/clean_thaiwikipedia huggingface dataset:
# วงศ์ย่อยกวาง
วงศ์ย่อยกวาง หรือ วงศ์ย่อยกวางโลกเก่า  เป็นวงศ์ย่อยของสัตว์เลี้ยงลูกด้วยนมกีบคู่ ในวงศ์ Cervidae หรือ กวาง ใช้ชื่อวิทยาศาสตร์ว่า Cervinae

โดยกวางในวงศ์ย่อยนี้ จะเป็นกวางชนิดที่พบในซีกโลกที่เรียกว่าโลกเก่า คือ ทวีปเอเชีย, แอฟริกา, ยุโรป โดยเป็นสัตว์ที่อาศัยและปรับตัวอยู่ได้ในหลายภูมิประเทศ เช่น ทุ่งหญ้า, ทะเลทราย, ที่ราบต่ำ หรือแม้แต่พื้นที่ชุ่มน้ำ 

สมาชิกในวงศ์ย่อยนี้ แบ่งออกได้เป็น 2 เผ่าใหญ่ ๆ คือ Cervini หรือ กวางแท้ และ Muntiacini หรือ เก้ง

การจำแนก
เผ่า Muntiacini
Muntiacus

เผ่า Cervini
Axis
Cervus
Dama
Elaphodus
Elaphurus
Hyelaphus
Panolia
Rucervus
Rusa[ Subfamily Cervinae ]Pitraa, Fickela, Meijaard, Groves (2004). Evolution and phylogeny of old world deer. Molecular Phylogenetics and Evolution 33: 880–895.
# มวยลาว
มวยลาว  เป็นศิลปะการต่อสู้ป้องกันตัวของลาว มีการฝึกในประเทศลาวและบางบริเวณในภาคตะวันออกเฉียงเหนือของไทย เช่นที่จังหวัดสกลนคร  คล้ายกับมวยไทยในประเทศไทยและประดัลเสรี หรือประดัลเสเร็ยในประเทศกัมพูชา เป็นการต่อสู้ที่ใช้หมัด เตะ ศอก เข่า มวยลาวได้รับการบรรจุเข้าแข่งขันในกีฬาซีเกมส์ พ.ศ. 2552 ที่กรุงเวียงจันทน์ ประเทศลาวด้วย

 มวยลาวในซีเกมส์ พ.ศ. 2552 
มวยลาวในซีเกมส์ พ.ศ. 2552 มีชิงชัยทั้งสิ้น 13 เหรียญทอง โดยลาวได้ 5 เหรียญทอง ไทยได้ 6 เหรียญทอง เวียดนามและฟิลิปปินส์ชาติละ 1 เหรียญทอง ดังนี้

 รุ่น เหรียญทอง เหรียญเงิน เหรียญทองแดงชาย 42–45 kg.  พินเวทธงงาม นัฐกรณ์   Bouavanh Chanthaly  Le Duc Cuong  ชาย 45–48 kg.  ไลท์ฟลายเวทSoukhanh Taipanyavong  Roland Claro  Aye Ko Ko  ชาย 48–51 kg.  ฟลายเวทThongbang Seuaphom  Romnick Pabalate  Nane Htaw Taw  ชาย 51–54 kg.  แบนตัมเวทNoukhit Ladsaphao  อนุชิต สาธิต  Soe Maung Muang  ชาย 54–57 kg.  เฟเธอร์เวทธีรวัฒน์ วันนาลี  Nguyen Tran Duy Nhat  Than Oo  ชาย 57–60 kg.  ไลท์เวทZaidi Laruan  Vixay Bounthavy  Win Tun    Ly Hoang Tan  ชาย 60-63.5 kg.  ไลท์เวลเตอร์เวทวีระพร กว้างขวาง  Jonathan Polosan  Vo Van Dai  ชาย 63.5–67 kg.  เวลเตอร์เวทศักดิทัต ศักดารัตน์  Bui Huynh Giang  Harold Gregorio  หญิง 42–45 kg.  พินเวทมลธิรา วัฒนภักดี  Bounchanh Sengpaserth  May Libao  หญิง 45–48 kg.  ไลท์ฟลายเวทPhouthasone Keosayavong  Nguyen Thi Tuyet Dung  Maricel Subang  หญิง 48–51 kg.  ฟลายเวทNguyen Thi Tuyet Mai  กรรณิการ์ นวนบริบูรณ์  Angkor Mingxo    Preciosa Ocaya  หญิง 51–54 kg. แบนตัมเวทวัลยา พงษ์ทา  Phan Thi Ngoc Linh  Ana Marie Rey  หญิง 54–57 kg.  เฟเธอร์เวทPaylor Xaypao  Tran Thi Huong  เดือนนภา ก้องเฟื่อง
# สางห่า (สกุล)
สางห่า หรือ จิ้งเหลนน้อยหางยาว เป็นสกุลของสัตว์เลื้อยคลานในวงศ์  Lacertidae  หรือ สางห่า ใช้ชื่อวิทยาศาสตร์ว่า Takydromus ซึ่งมาจากภาษากรีกคำว่า ταχυδρόμος (takhudromos), "วิ่งเร็ว"Takydromus  , A Guide to the lizards of Borneoταχυδρόμος, Henry George Liddell, Robert Scott, A Greek-English Lexicon, on Perseus และ ταχύς (takhus), "เร็ว"ταχύς, Henry George Liddell, Robert Scott, A Greek-English Lexicon, on Perseus + δρόμος (dromos), "สนามแข่ง, แข่งขัน"δρόμος, Henry George Liddell, Robert Scott, A Greek-English Lexicon, on Perseus

มีลักษณะทั่วไปมีลำตัวเรียวยาวและเพรียวผอม มีลักษณะเด่น คือ มีส่วนหางที่มีความยาวมากกว่าความยาวลำตัวตั้งแต่ปลายจมูกจรดรูทวาร 2–5 เท่า สามารถปล่อยหางให้หลุดจากลำตัวได้เพื่อหลบหลีกศัตรูตามธรรมชาติ โดยตำแหน่งที่ปล่อยหางอยู่ทางด้านหน้าของก้านกระดูกทางด้านข้างของกระดูกสันหลังส่วนหางทุกปล้อง มีเล็บนิ้วตีนทุกเล็บยาวและงุ้มลงด้านล่าง 

เป็นสัตว์ที่หากินในเวลากลางวัน โดยมักหากินตามพื้นดินหรือไม่ก็ไม้พุ่มหรือต้นไม้เตี้ย ๆ มีความรวดเร็วในการเคลื่อนไหวมาก จึงมักไม่พบเห็นตัวง่าย ๆ กระจายพันธุ์ในหลายประเทศของทวีปเอเชีย สำหรับในประเทศไทยพบเพียงชนิดเดียว 

ชนิด
สกุลสางห่าที่อยู่ในวงศ์ย่อย Lacertinae เผ่า Lacertini แบ่งออกเป็นดังนี้: www.reptile-database.org.
Takydromus albomaculosus 
Takydromus amurensis  – Amur grass lizard
Takydromus dorsalis  – Sakishima grass lizard
Takydromus formosanus  – Formosa grass lizard 
Takydromus hani  – southeast Asian green grass lizard
Takydromus haughtonianus  – Goalpara grass lizard
Takydromus hsuehshanensis   
Takydromus intermedius 
Takydromus khasiensis  – Java grass lizard, Khasi Hills long-tailed lizard 
Takydromus kuehnei 
Takydromus luyeanus 
Takydromus madaensis  – Ma Da grass lizard
Takydromus sauteri  – Koshun grass lizard
Takydromus septentrionalis  – China grass lizard
Takydromus sexlineatus  – Asian grass lizard, six-striped long-tailed grass lizard, long-tailed grass lizard
Takydromus sikkimensis  – Sikkim grass lizard
Takydromus smaragdinus  – green grass lizard
Takydromus stejnegeri 
Takydromus sylvaticus  – Chung-an ground lizard
Takydromus tachydromoides  – Japanese grass lizard
Takydromus toyamai  – Miyako grass lizard 
Takydromus viridipunctatus 
Takydromus wolteri  – mountain grass lizard
Takydromus yunkaiensis  – Yunkai grass lizard
# ผี (แก้ความกำกวม)
ผี อาจหมายถึง

 ผี, สิ่งที่มนุษย์เชื่อว่าเป็นสภาพลึกลับ มองไม่เห็นตัว แต่อาจจะปรากฏเหมือนมีตัวตนได้อาจให้คุณหรือโทษได้ มีทั้งดีและร้าย เช่น ผีปู่ย่าตายาย ผีเรือน ผีห่า
 เทวดา, เช่น ผีเสื้อเมือง ผีเสื้อน้ำ
 ศพ, เช่น "ถ้ามันกินยาพิษตายหรือเชือดคอตาย ก็จงนำเอาผีมาให้เราจงได้"
 น่ากลัว เช่น หนังผี
 เลว, เช่น คนผี
 ผีพนัน, เรียกบุคคลที่หมกมุ่นในการพนันว่า ผีการพนันเข้าสิง
# วัดกลางคลองสี่
วัดกลางคลองสี่ เดิมมีนามว่า วัดใหม่กลางคลองสี่ ตั้งอยู่ที่หมู่ที่ 5 บ้านคลองสี่ ตำบลลาดสวาย อำเภอลำลูกกา จังหวัดปทุมธานี สร้างขึ้นในปี พ.ศ. 2453 โดยชาวไทยเชื้อสายมอญ

 ประวัติ 
วัดกลางคลองสี่สร้างขึ้นในปี ในวันพุธขึ้น9ค่ำเดือน4 ปีจอ โทศก พ.ศ. 2453 ตรงกับวันพุธที่8มีนาคม พ.ศ. 2453 ร.ศ.129 จ.ศ.1272 โดยความร่วมแรงร่วมใจจากชาวบ้านคลองสี่ ซึ่งเดิมเป็นชาวมอญ ที่อพยพมาจากเมืองมะละแม่งสมัยพระเจ้ากรุงธนบุรีและมาตั้งถิ่นฐานที่บ้านบางตลาดปากเกร็ด นนทบุรี ต่อมาเมื่อมีการพัฒนาทุ่งรังสิตเมืองธัญบุรี ชาวมอญบางส่วนย้ายถิ่นฐานมาทำมาหากินทำนาในที่แห่งนี้ และสร้างวัดนี้ขึ้น หลังจากนั้นชาวบ้านได้อาราธนาพระภิกษุจากวัดสายไหมมาจำพรรษา และได้นิมนต์พระอาจารย์ด๊วด ญาณวโร (พระครูวิเศษธัญญโศภิต) จากวัดสนามเหนือ อำเภอปากเกร็ด จังหวัดนนทบุรีมาเป็นเจ้าอาวาสวัด หลวงปู่ด๊วด ญาณวโร เป็นพระภิกษุสงฆ์ที่เป็นครูบาอาจารย์ที่ชาวปทุมธานีเคารพนับถือไม่เคยเสื่อมคลาย ท่านได้สนับสนุนการศึกษาด้วยดีมาตลอด ได้เปิดโรงเรียนพระปริยัติธรรมและโรงเรียนประชาบาลขึ้นเป็นแห่งแรกในอำเภอลำลูกกา เมื่อสิ้นหลวงปู่ด๊วด ญาณวโร พระอาจารย์ทองอินทร์ เตชวุฑโฒ (พระมงคลศีลาจารย์) ได้ดำเนินการก่อสร้างบูรณะซ่อมแซมวัดได้เจริญอย่างมากในทุก ๆ ด้าน ทั้งได้สนับสนุนทุนการศึกษา ให้แก่โรงเรียนวัดกลางคลองสี่ตลอด ท่านเป็นพระเถรานุเถระที่มีอายุและพรรษากาลมากถึง 96 ปี ที่เป็นที่เคารพของชาวบ้านและคณะสงฆ์ในจังหวัดปทุมธานี วัดแห่งนี้ได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2467 และผูกพันธสีมาเมื่อวันที่ 27 กุมภาพันธ์ พ.ศ. 2526 เดิมวัดแห่งนี้มีนามว่า "วัดใหม่กลางคลองสี่" แต่ได้เป็นนามเป็น "วัดกลางคลองสี่" เมื่อปี พ.ศ. 2480

 ปูชนียวัตถุที่สำคัญ 
วัดกลางคลองสี่เป็นที่ประดิษฐานพระศรีศาสดาจำลอง หน้าตักกว้าง 3 ศอก 9 นิ้ว และพระพุทธรูป "หลวงพ่อสุโขทัย" มีหน้าตักกว้าง 32 นิ้ว เป็นพระพุทธรูปที่มีอายุถึง 700 ปี รูปลักษณะได้สัดส่วนงดงามแบบสุโขทัยบริสุทธิ์ทุกประการ ทางวัดจัดงานปิดทองและนมัสการพระพุทธรูปนี้ในช่วงเดือนมีนาคมของทุกปี

 แหล่งข้อมูลอื่น 
 วัดกลางคลองสี่ จ.ปทุมธานี  เว็บไซด์อย่างเป็นทางการ

กลางคลองสี่
หมวดหมู่:สิ่งก่อสร้างตั้งแต่ พ.ศ. 2453
กลางคลองสี่
# ตอมา โฟชรง
ตอมา โฟชรง  เกิดวันที่ 23 กุมภาพันธ์ ค.ศ. 1990 ที่เมืองแรน ประเทศฝรั่งเศส เป็นนักยิงธนูชาวฝรั่งเศสLondon2012.com   ในการแข่งขันโอลิมปิกฤดูร้อน 2012 เขาได้เข้าแข่งขันให้แก่ประเทศของตนในประเภททีมชายTop Contenders: Team Archery  ที่ซึ่งทีมฝรั่งเศสของเขาได้อันดับที่ 2 ในรอบจัดอันดับThomas Faucheron - Olympic Athletes - 2012 Summer Olympics  นอกจากนี้ เขายังเข้าแข่งขันในรายการประเภทชายเดี่ยว โดยได้พบกับวิทยา ทำว่อง ซึ่งเป็นนักยิงธนูจากประเทศไทย และตอมา โฟชรง เป็นฝ่ายชนะด้วยคะแนน 26-28, 23-27 และ 25-26 ในรอบ 32 คนสุดท้าย'วิทยา'แพ้ร่วง 32 คนยิงธนู พ่ายโรบินฮู้ดฝรั่งเศส วิทยาดวลพ่ายฝรั่งเศส 0-6 จอดรอบ 32 คนยิงธนู "วิทยา" ร่วงรอบ 32 คน ธนูอลป.
# นกแซงแซวหางปลา
นกแซงแซวหางปลา (, ชื่อวิทยาศาสตร์ :  Dicrurus macrocercus) เป็นนกจับคอนขนาดเล็กในวงศ์นกแซงแซว พบทางตะวันตกเฉียงใต้ของประเทศอิหร่าน ไปทางตะวันออกถึงอินเดียและศรีลังกา ทางใต้ไปถึงจีน และอินโดนีเซีย ในประเทศไทยพบได้บ่อยมากทั่วประเทศ จัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535นกแซงแซวหางปลา ศูนย์รวมข้อมูลสิ่งมีชีวิตในประเทศไทย 

 อนุกรมวิธาน 
นกแซงแซวหางปลาจัดอยู่ในวงศ์นกแซงแซว มีชื่อวิทยาศาสตร์ว่า  Dicrurus macrocercus ชื่อสกุล  Dicrurus มาจากภาษากรีก คือ dikroos, dikros หมายถึงแยกเป็นแฉก และ oura แปลว่า หาง ซึ่งรวมความแล้วหมายถึง สกุลของนกที่มีหางเป็นแฉก ซึ่งเป็นลักษณะเด่นของนกแซงแซว 

ชื่อบ่งชนิด macrocercus มาจากภาษากรีก คำว่า marokerkos แปลว่า หางยาว ดังนั้น ชื่อวิทยาศาสตร์ของนกแซงแซวหางปลาจึงหมายถึง นกที่มีหางยาวเป็นแฉกนกแซงแซวหางปลา  ระบบฐานข้อมูลทรัพยากรชีวภาพและภูมิปัญญาท้องถิ่นของชุมชน

 ลักษณะ 
นกแซงแซวหางปลาตัวผู้และตัวเมียมีลักษณะเหมือนกัน ขนาดความยาวลำตัวประมาณ 28 เซนติเมตร ขนทั่วลำตัวมีสีดำเหลือบน้ำเงิน ปลายหางเป็นแฉกคล้ายหางปลาตะเพียน ปากบนขบปากล่าง ปากสีดำ ขาสีดำ เท้าสีดำ  ตาแดงที่ม่านตา แต่ตาดำเป็นสีดำ

 การกระจายพันธุ์ 
พบในอิหร่าน อินเดีย จีน ไต้หวัน ชวา อินโดจีน และในประเทศไทยเป็นนกประจำถิ่น พบทั่วไปเกือบทุกภาค ยกเว้นภาคใต้ตั้งแต่ชุมพรลงไป ซึ่งจะพบว่าเป็นนกอพยพมาในช่วงฤดูหนาว

 พฤติกรรม 
นกแซงแซวหางปลาเป็นนกแซงแซวชนิดเดียวที่ชอบเกาะอยู่ ตามกิ่งไม้ที่โล่งแจ้ง ตามท้องทุ่งริมทางตามแหล่งน้ำ ไม่ชอบลงมาตามพื้นดิน มักหากินเพียงตัวเดียว หรืออยู่เป็นคู่ในช่วงฤดูผสมพันธุ์ เป็นนกที่ไม่กลัวนกอื่น หากมีนกอื่นมาใกล้จะไล่จิกตี สามารถร้องเลียนเสียงนกชนิดอื่น กินอาหารโดยบินออกจากที่เกาะโฉบจิกแมลงที่กำลังบินChari, N.; Janaki Rama Rao, N., Ramesh, R. & Sattaiah, G. (1982). "Comparative studies on flight characteristics, moment of inertia and flight behaviour of two fly-catchers, Dicrurus adsimilis and Merops orientalis". Ind. J. Exp. Biol. 20: 894–896. บางครั้งออกหากินฝูงเล็กๆ 3-6 ตัว 

นกชนิดนี้ผสมพันธุ์ในช่วงเดือนเมษายน-สิงหาคม ทำรังอยู่บนต้นไม้สูงด้วยกิ่งไม้เล็ก ๆ ขัดสานเป็นรูปถ้วย มีแอ่งตรงกลางไว้วางไข่รองด้วยขนสัตว์และหญ้าอ่อน วางไข่ครั้งละ 3-4 ฟอง
# ต้นไม้แบบทวิภาค
ต้นไม้ทวิภาค  ในศาสตร์คอมพิวเตอร์ เป็นโครงสร้างข้อมูลแบบต้นไม้ซึ่งแต่ละปมมีปมลูกได้ไม่เกิน 2 ปม โดยแยกออกเป็นปมด้านซ้าย และปมด้านขวา  ปมที่มีปมลูก เรียกว่า ปมพ่อแม่  และปมลูกอาจมีรีเฟอร์เรนซ์ไปยังปมพ่อแม่ของมัน  ในโครงสร้างแบบต้นไม้จะมีปม ๆ หนึ่งเป็นปมบรรพบุรุษของทุกปม เราเรียกปมนี้ว่าปมราก การเข้าถึงปมทุกปมในโครงสร้างแบบต้นไม้ทำได้โดยเริ่มต้นจากปมราก และใช้รีเฟอร์เรนซ์ของปมนั้นท่องไปตามปมลูกด้านซ้ายและด้านขวาของมัน  ต้นไม้ที่มีเฉพาะปมราก เรียกว่าต้นไม้ว่าง (null tree) ในต้นไม้ทวิภาค กิ่งหรือดีกรีของทุก ๆ ปมมีค่ามากที่สุดได้ไม่เกิน 2 ต้นไม้ที่มีปมจำนวน  'n' ปมจะมีกิ่งได้ไม่เกิน 'n-1' กิ่ง 
ต้นไม้ทวิภาคมักใช้สำหรับต้นไม้ค้นหาทวิภาค (binary search trees) และฮีพทวิภาค (binary heaps)

คำจำกัดความสำหรับต้นไม้ราก
 ขอบโดยตรง (A directed edge) หมายถึงเส้นที่เชื่อมจากปมพ่อแม่ไปยังปมลูก
 ปมรากเป็นปมที่ไม่มีปมพ่อแม่ ต้นไม้หนึ่งต้นมีปมรากเพียงปมเดียว
 ปมใบ (leaf node) เป็นปมที่ไม่มีปมลูก
 ความลึกของปม (The depth of a node) n เป็นความยาวของเส้นทางจากปมราก ไปจนถึงปมนั้น  เซตของทุกปม ณ ความลึกที่ให้ บางครั้งเรียกว่าระดับของต้นไม้  ปมรากมีความลึกเท่ากับ 0
 ความลึก หรือความสูง (The depth or height) ของต้นไม้ เป็นความยาวของเส้นทางจากปมรากไปจนถึงปมที่อยู่ลึกที่สุดของต้นไม้นั้น  
 ปมพี่น้อง (Siblings nodes) เป็นปมที่มีปมพ่อแม่เดียวกัน
 ปม p เป็นปมบรรพบุรุษของปม  q ถ้ามีเส้นทางจากปมรากไปถึงปม  q และเรียกปม  q ว่าเป็นปมลูกหลานของปม p
 ขนาดของปม (The size of a node) คือ จำนวนปมลูกหลานของมันทั้งหมดรวมทั้งตัวมันด้วย 
 กิ่งเข้า (In-degree) ของปม คือจำนวนกิ่งที่เข้าหามัน
 กิ่งออก (Out-degree) ของปม คื่อจำนวนกิ่งที่ออกจากปมนั้น 
 ปมรากเป็นเพียงปมเดียวในต้นไม้ที่มีกิ่งเข้า (In-degree) เท่ากับ 0
 ปมในมีกิ่งออก เท่ากับ 0

ชนิดของต้นไม้ทวิภาค
 ต้นไม้ทวิภาคที่มีราก (A rooted binary tree) เป็นต้นไม้ซึ่งปมรากหนึ่งปม และทุกปมในต้นไม้มีปมลูกได้ไม่เกิน 2 ปม 
 ต้นไม้ทวิภาคแบบเต็ม (A full binary tree) เป็นต้นไม้ซึ่งทุก ๆ ปมยกเว้นปมใบ มีปมลูก 2 ปม 
 ต้นไม้ทวิภาคแบบสมบูรณ์ (A perfect binary tree) เป็นต้นไม้ทวิภาคแบบเต็ม ซึ่งปมใบทุกปมจะอยู่ในระดับเดียวกันหรือมีความลึกเท่ากัน  
 complete binary tree เป็นต้นไม้ทวิภาคซึ่งปมทุกระดับยกเว้นระดับล่างสุด จะมีปมลูก 2 ปม และทุกปมจะเริ่มจากทางซ้ายสุด 
 ต้นไม้ทวิภาคสมดุล เป็นต้นไม้ทวิภาค ซึ่งความลึกของต้นไม้ย่อย (subtree) สองต้นของทุก ๆ ปม เท่ากัน ปมใบของต้นไม้ย่อยจะมีระดับเท่ากัน 

คุณสมบัติของต้นไม้ทวิภาค
# ดับเบิลยูดับเบิลยูอี ไนท์ออฟแชมเปียนส์
ไนท์ออฟแชมเปียนส์  เป็นรายการมวยปล้ำแบบ เพย์เพอร์วิว (PPV) ของ เวิลด์เรสต์ลิงเอ็นเตอร์เทนเมนต์ จัดขึ้นครั้งแรกเมื่อวันที่ 9 ธันวาคม ค.ศ. 2001 - ค.ศ. 2015 ต่อมาในปี ค.ศ. 2016 รายการนี้ถูกแทนที่โดย ดับเบิลยูดับเบิลยูอี แคลชออฟแชมเปียนส์ 

วันที่และสถานที่จัด
Raw-branded eventSmackDown-branded event
รายการวันที่จัดเมืองที่จัดสถานที่จัดคู่เอกเวนเจินส์ (2001)9 ธันวาคม ค.ศ.2001San Diego, CaliforniaSan Diego Sports Arenaเวนเจินส์ (2002)21 กรกฎาคม ค.ศ.2002Detroit, MichiganJoe Louis Arenaเวนเจินส์ (2003)27 กรกฎาคม ค.ศ.2003Denver, ColoradoPepsi Centerเวนเจินส์ (2004)11 กรกฎาคม ค.ศ.2004Hartford, ConnecticutHartford Civic Centerเวนเจินส์ (2005)26 มิถุนายน ค.ศ.2005Las Vegas, NevadaThomas & Mack Centerเวนเจินส์ (2006)25 มิถุนายน ค.ศ.2006Charlotte, North CarolinaTime Warner Cable Arenaเวนเจินส์:ไนท์ออฟแชมเปี้ยนส์24 มิถุนายน ค.ศ.2007Houston, TexasToyota Centerไนท์ออฟแชมเปียนส์ (2008)29 มิถุนายน ค.ศ.2008Dallas, TexasAmerican Airlines Centerไนท์ออฟแชมเปียนส์ (2009)26 กรกฎาคม ค.ศ.2009Philadelphia, PennsylvaniaWachovia Centerไนท์ออฟแชมเปียนส์ (2010)19 กันยายน ค.ศ.2010Rosemont, IllinoisAllstate Arenaไนท์ออฟแชมเปียนส์ (2011)19 กันยายน ค.ศ.2011Buffalo, New YorkHSBC Arenaเวนเจินส์ (2011)23 ตุลาคม ค.ศ.2011San Antonio, TexasAT&T Centerไนท์ออฟแชมเปียนส์ (2012)16 กันยายน ค.ศ.2012Boston, MassachusettsTD Gardenไนท์ออฟแชมเปียนส์ (2013)15 กันยายน ค.ศ.2013 Detroit, MichiganJoe Louis Arenaไนท์ออฟแชมเปียนส์ (2014)21 กันยายน ค.ศ.2014Nashville, TennesseeBridgestone Arenaไนท์ออฟแชมเปียนส์ (2015)20 กันยายน ค.ศ.2015Houston, TexasToyota Center

ดูเพิ่ม
รายชื่อรายการเพย์-เพอร์-วิวของดับเบิลยูดับเบิลยูอี
# เอื้องหมายนา
เอื้องหมายนา (, หรือ Cheilocostus speciosus) หรือ เอื้องเพชรม้า เป็นพืชล้มลุกอายุหลายฤดู จัดอยู่ในวงศ์เอื้องหมายนา ชอบขึ้นในที่ชื้นแฉะ มีเหง้าใต้ดิน ใช้เป็นไม้ประดับได้ เจริญได้ดีทั้งในที่ได้รับร่มเงาบ้าง หรือกลางแสงแดดจัดที่มีความชื้นสูง เอื้องหมายนาเป็นพืชมีถิ่นกำเนิดในเขตร้อนและเป็นพืชประจำถิ่นในประเทศอินเดีย ภูมิภาคเอเชียตะวันออกเฉียงใต้ จนถึงเกาะนิวกินี

 ลักษณะทั่วไป 
ลำต้นมีเส้นผ่านศูนย์กลางระหว่าง 9.1–15.1 มิลลิเมตร สูง 1.5–2 เมตร อวบน้ำ ต้นเกลี้ยงหรือมีขนปกคลุม  เหง้าใต้ดินสะสมอาหาร กาบใบปิด โอบรอบลำต้น มีสีแดงหรือสีน้ำตาลแดง ใบของเอื้องหมายนาเป็นใบเดี่ยว ออกเวียนสลับ รูปร่างกึ่งรูปขอบขนานกึ่งรูปหอก (oblong - lanceolate) ปลายใบเรียวแหลม ใบกว้าง 6–8 เซนติเมตร ยาว 20.5–29.6 เซนติเมตร ใต้ใบมีขนละเอียดสีขาวคล้ายกำมะหยี่ โคนใบแผ่เป็นกาบสีเขียวหรือสีน้ำตาลแดงหุ้มลำต้น ดอกของเอื้องหมายนาออกเป็นช่อที่ปลายยอด ช่อดอกตั้งตรง ดอกตูมจะมีกาบสีแดงคล้ำหุ้มอยู่ ดอกติดกันแน่น ดอกย่อยเป็นรูปกรวยสีขาวมี 3 กลีบ กลีบหนึ่งมีขนาดโตและกว้างเป็นจะงอย ดอยเอื้องหมายนาจะทยอยบานครั้งละ 1–2 ดอก ในช่วงเดือนสิงหาคมถึงพฤศจิกายน ส่วนฝักและผลเมื่อสุกจะเป็นรูปไข่มีสีแดงสด เมล็ดมีสีดำ เยื่อหุ้มเมล็ดสีขาว ผลแห้งแตกได้ ขยายพันธุ์โดยการแบ่งกอ หรือเพาะเมล็ด  พบกระจายทั่วไปตั้งแต่อินเดีย เอเชียตะวันออกเฉียงใต้ และมีพบในอเมริกาใต้

 ประโยชน์ 
เหง้าเป็นหัวมีแป้ง 60% ใช้เป็นอาหารได้ มีเส้นใยมาก ในประเทศมาเลเซีย อินเดีย และฟิลิปปินส์ใช้หน่ออ่อนใส่แกง เป็นผัก เหง้าและเมล็ดมีสารไดออสจีนิน ซึ่งมีฤทธิ์คล้ายฮอร์โมนเพศหญิง และเป็นสารตั้งต้นในการสังเคราะห์ยาสเตอรอยด์ เมล็ดมีกรดไขมันที่มีกลิ่นหอม เหง้าสดจะมีพิษ เมื่อบริโภคในปริมาณมากจะทำให้อาเจียน ท้องร่วงรุนแรง และทำให้แท้งเนื่องจากการที่มีฤทธิ์ต้านการฝังตัวของตัวอ่อนที่ผนังมดลูก วิธีลดพิษคือต้องทำให้สุกก่อน  ในมาเลเซียใช้ต้นเอื้องหมายนาในพิธีกรรมต่างๆ 
 เหง้าสด – มีรสฉุน เย็นจัด สามารถใช้ตำพอกบริเวณสะดือ รักษาโรคท้องมาน  ใช้ขับปัสสาวะ เป็นยาถ่าย แก้ตกขาว บวมน้ำ ฆ่าพยาธิ รักษาโรคติดเชื้อในทางเดินปัสสาวะ แผลอักเสบบวมมีหนอง และฆ่าพยาธิ  น้ำคั้นจากหัวสดใช้เป็นยาขับลม ใช้เป็นยาแก้วิงเวียน   เหง้ากินกับหมากแก้ไอ
 ราก – เป็นยาขม ขับเสมหะ ขับพยาธิ แก้ไอ แก้โรคผิวหนัง
 ใบ – แก้ไข้ น้ำคั้นจากใบและยอดอ่อนใช้รักษาโรคตาและหู น้ำต้มใบและใบขยี้ละเอียดใช้ทาภายนอก รักษาโรคผิวหนังและลดไข้
 นิยมตัดประดับแจกันทั้งต้นที่มีช่อดอก เนื่องจากมีความสวยงามทั้งต้นและกาบประดับ นอกจากนี้ยังปลูกเป็นไม้ประดับได้อีกด้วย
 เอาส่วนของดอก ใบและเหง้ามาบดให้ละเอียดผสมน้ำแล้วนำไปลาดเทลงแปลงนาที่มีการระบาดของหอยเชอรี่จะได้ผลดี เนื่องจากเอื้องหมายนามีสาร แทนนิน  ทำให้หอยตายได้ ไข่ฝ่อ

 ชื่อท้องถิ่น 
ชื่อ "เอื้องหมายนา" มีที่มาจากประเพณีการสู่ขวัญควาย เนื่องจากชาวนาได้ดุด่า ทุบตีควายระหว่างการไถพรวนในฤดูการทำงาน เมื่อต้นกล้าโตเต็มที่สามารถถอนกล้าไปดำนาแล้วนั้นเป็นอันสิ้นสุดสำหรับการใช้แรงงานของควาย จากนั้นชาวนาก็จะขอขมาลาโทษจากควาย หรือที่เรียกว่า "สู่ขวัญควาย" ซึ่งในพิธีจะมีการนำต้นเอื้องหมายนา ไปปักไว้ 4 ทิศของบริเวณพื้นที่นาของตนเองที่เป็นเจ้าของ เอื้องหมายนาที่ปักไว้นี้มีประโยชน์คือ ป้องกันวัชพืชของต้นข้าว เช่น เพลี้ย บั่ว ที่จะมาทำลายต้นข้าว เมื่อป้องกันวัชพืชเหล่านี้ได้ต้นข้าวจะออกรวงดี จึงเป็นที่มาของชื่อ "เอื้องหมายนา"
ในแต่ละท้องถิ่นก็จะมีชื่อเรียกที่แตกต่างกันไป ดังนี้
 แม่ฮ่องสอน/ชาวกะเหรี่ยง – ชู้ไลบ้อง, ชูเลโบ
 ภาคกลาง – เอื้องเพ็ดม้า
 ภาคใต้ – เอื้องใหญ่, บันไดสวรรค์
 นครศรีธรรมราช – เอื้องช้าง
 ยะลา – เอื้องต้น
# แฮร์มันน์ ลุดวิก ฮุสไลน์
แฮร์มันน์ ลุดวิก ฮุสไลน์ (12 กันยายน พ.ศ. 2528แฮร์มัน ลุดวิก ฮุสไลน์ – ปัจจุบัน) เป็นนักกีฬาเรือแคนูสลาลอมทีมชาติไทย เขาสามารถสร้างผลงานที่โดดเด่น ด้วยการสร้างประวัติศาสตร์ให้แก่สมาคมเรือพายแห่งประเทศไทย โดยเป็นนักกีฬาแคนูคายัคคนแรกของประเทศไทย ที่ได้รับการคัดเลือกเข้าร่วมแข่งขันกีฬาโอลิมปิกแคนูสลาลอมไทยคว้าตั๋วไปลอนดอนได้สำเร็จมติเอกฉันท์พลวัฒน์นั่งประมุขส.เรือพายฯ ซึ่งแฮร์มันน์ได้เข้าแข่งขันโอลิมปิกฤดูร้อน 2012 ในรายการคายัคสลาลอม ชายเดี่ยว โดยเข้าสู่เส้นชัยเป็นอันดับที่ 19ปิดฉาก ลอนดอน 2012 'ทุกคนคือฮีโร่'

 ประวัติ 
แฮร์มันน์ ลุดวิก ฮุสไลน์ เป็นนักกีฬาลูกครึ่งไทย–เยอรมนี′ลุดวิก′สุดมั่นทะลุพายแคนูถึงรอบรองฯ-′พุทธรักษา′เล็งเข้า 8 คนทิ้งทวนอลป. ใน พ.ศ. 2555 เขาเข้าแข่งขันในกีฬาโอลิมปิกเป็นครั้งแรก โดยเข้าแข่งขันในรายการคายัคสลาลอม ชายเดี่ยว ที่ประเทศอังกฤษ ซึ่งคอร์สการแข่งขันเรือแคนูที่ประเทศดังกล่าว ได้การยอมรับกันว่ามีความยากเป็นอันดับ 1 ของโลก ที่ซึ่งแฮร์มันน์ ได้ทำการฝึกซ้อม ณ สถานที่ดังกล่าวตั้งแต่เดือนมีนาคมเป็นประจำทุกเดือนหนังสือพิมพ์บ้านเมือง » 'ลุดวิก' มั่นใจชนะทะลุถึงรอบรอง ชี้เส้นทางสุดโหดหมู่บ้านนักกีฬาไร้แอร์ 'แก้ว'ตาค้างบ่นนอนไม่หลับ - ข่าวไทยรัฐออนไลน์ โดยมี ยานุส เปเตอร์รุน ซึ่งเป็นโค้ชชาวสโลวีเนีย เป็นผู้ดูแลอย่างใกล้ชิด ในวันที่ 29 กรกฎาคม แฮร์มันน์เข้าแข่งขันรอบควอลิฟายเพื่อคัดเลือกนักกีฬาเข้าสู่รอบรองชนะเลิศ 15 คน ซึ่งรอบแรกเขาทำเวลาไว้ที่ 100.67 วินาที และรอบที่สองทำได้ดีกว่าเดิมด้วยเวลา 95.11 วินาทีหนังสือพิมพ์บ้านเมือง » 'เงือกอุ้ม' ที่ 1 คัดเลือก ยังไม่พอเข้ารอบรอง เขาเข้าเส้นชัยเป็นอันดับที่ 19 จากผู้เข้าแข่งขันที่มีอยู่ทั้งหมด 22 คนSport - Manager Online - แฮร์มันน์ ปิ๋วควอลิฟายคายัคไทยอลป.

 เกียรติประวัติ 
 แชมป์ เยอรมันจูเนียร์ 2002 ที่ลิปป์สตัดต์ ประเทศเยอรมนี
 อันดับ 9 อินเตอร์เนชั่นแนลเรซจูเนียร์โอลิมปิก 2003 ที่คลาคอฟ ประเทศโปแลนด์ (เป็นนักกีฬาเอเชียคนแรกที่ติดอันดับท็อปเท็นของรายการ)
 อันดับ 8 จูเนียร์ พรี-เวิลด์ แชมเปี้ยนชิพส์ 2004 ที่โลเฟอร์ ประเทศออสเตรีย
 อันดับ 4 แคนูสลาลอม เอเชียนเกมส์ 2010 ที่กว่างโจว ประเทศจีน
 เหรียญเงิน เอเชียนแชมเปี้ยนชิป 2011 ที่เซียะสี ประเทศจีน (ได้รับสิทธิ์เข้าแข่งขันโอลิมปิกฤดูร้อน 2012)
 เหรียญทองแดง คายัคสลาลอมชาย เอเชียนเกมส์ 2018 ที่ ประเทศอินโดนีเซีย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๗ , เล่ม ๑๓๒ ตอนที่ ๑ ข หน้า ๒๔, ๙ มกราคม ๒๕๕๘
 อ้างอิง
# เต่าใบไม้
เต่าใบไม้ หรือ เต่าแดง  สัตว์เลื้อยคลานจำพวกเต่า ในวงศ์เต่านา (Geoemydidae)

มีลักษณะเด่น คือ กระดองส่วนล่างมีลักษณะคล้ายบานพับคล้ายกับเต่าหับ แต่ปิดได้เฉพาะตอนล่าง หัวมีสีน้ำตาล, น้ำตาลแดง หรือเขียวมะกอกด้านบนสุดของหัวอาจมีจุดสีดำ และด้านข้างของหน้าอาจจะมีแถบสีเหลืองหรือชมพู กระดองส่วนล่างสีจาง มีเส้นเป็นแนวรัศมี บางครั้งพบว่ากระดองส่วนล่างอาจเป็นสีดำ หรือน้ำตาลเข้มทั้งหมดลักษณะรอยต่อระหว่างแผ่นเกล็ดต้นขามีผังผืดและแผ่นเกล็ดทวารโค้งและกระดองส่วนล่างที่มีลักษณะเป็นบานพับเป็นลักษณะที่ทำให้แยกออกจากเต่าหวาย ที่มีลักษณะกระดองคล้ายคลึงกัน 

มีกระดองส่วนบนยาวเต็มที่ 22 เซนติเมตร พบกระจายพันธุ์อยู่ทั่วไปในพื้นที่ชุ่มน้ำหรือลำธารในป่า หรือเนินเขา ในทุกประเทศของภูมิภาคเอเชียอาคเนย์

เป็นเต่าที่กินอาหารได้ทั้งพืชและสัตว์ เช่น สัตว์น้ำที่ไม่มีกระดูกสันหลังต่าง ๆ ในน้ำ, ผัก และผลไม้ เป็นต้น

จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535เต่าใบไม้ Asian Leaf Turtles
# วัน ๆ ของพวกผมก็งี้แหละ
วัน ๆ ของพวกผมก็งี้แหละ ("ชีวิตประจำวันของนักเรียนชาย ม.ปลาย") เป็นผลงานชุดการ์ตูนมังงะของยะมะอุจิ ยะสุโนะบุ ตีพิมพ์ครั้งแรกในนิตยสารออนไลน์ GANGAN ONLINE เมื่อวันที่ 21 พฤษภาคม ค.ศ. 2009 และได้รับการดัดแปลงเป็นอนิเมะชุดทางโทรทัศน์ในปี ค.ศ. 2011 ออกฉายทางสถานีโทรทัศน์ทีวีโตเกียวระหว่างวันที่ 9 มกราคม – 26 มีนาคม ค.ศ. 2012
# ลมหนาว
ลมหนาว อาจหมายถึง

 ลมหนาว, ภาพยนตร์ไทยเมื่อปี 2509 ซึ่งมิตร ชัยบัญชา เพชรา เชาวราษฎร์ และอรัญญา นามวงศ์ นำแสดง
 ลมหนาว, เพลงซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชนิพนธ์ทำนอง และท่าน สมโรจน์ สวัสดิกุล ณ อยุธยา ประพันธ์คำร้องถวาย
# อันดับทัวทารา
อันดับทัวทารา  เป็นอันดับของสัตว์เลื้อยคลานอันดับหนึ่ง ใช้ชื่อวิทยาศาสตร์ว่า Rhynchocephalia  

สัตว์เลื้อยคลานในอันดับนี้ เดิมเคยมีอยู่หลากหลายชนิด และหลายวงศ์ มีการแพร่กระจายพันธุ์อย่างกว้างขวาง แต่จนถึงปัจจุบันได้สูญพันธุ์ไปเกือบหมดแล้ว ตั้งแต่ยุคก่อนประวัติศาสตร์ ซึ่งปัจจุบันนี้อยู่เพียงวงศ์เดียว และมีถิ่นกำเนิดและกระจายพันธุ์เฉพาะในหมู่เกาะของนิวซีแลนด์เท่านั้น

สันนิษฐานว่าสัตว์เลื้อยคลานในอันดับทัวทาราเป็นบรรพบุรุษของ Squamata หรือ งูและกิ้งก่า เนื่องจากมีลักษณะร่วมกันหลายประการ เช่น ช่องเปิดทวารร่วมเป็นรอยผ่าตามขวางลำตัว, ลิ้นมีรอยหยักทางด้านหน้า, กระบวนการลอกของผิวหนัง, การเกาะติดของฟันติดกับพื้นผิวกระดูกโดยตรง, ตำแหน่งที่ปล่อยหางหลุดจากลำตัว, มีถุงขนาดเล็กที่อยู่ด้านท้ายของห้องทวารร่วมซึ่งเปรียบเทียบได้กับถุงพีนิสของงูและกิ้งก่า รวมทั้งโครงสร้างทางกายวิภาคหลายประการ แต่ก็ยังมีลักษณะที่แตกต่างไปออกจาก Squamata เช่น กระดูกควาเดรทเป็นชิ้นเล็ก, มีกระดูกแกสทราเลียในกล้ามเนื้อผนังช่องท้อง, ฟันบนกระดูกพาลาทีนมีขนาดใหญ่, ก้านกระดูกโคโรนอยด์ของขากรรไกรล่างเป็นชิ้นใหญ่ เป็นต้นหน้า 370-371, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา (พ.ศ. 2552) ISBN 978-616-556-016-0 

การจำแนก
วงศ์ Gephyrosauridae †
Gephyrosaurus † 
อันดับย่อย Sphenodontia 
Diphydontosaurus † 
Planocephalosaurus † 
วงศ์ Pleurosauridae † 
Palaeopleurosaurus † 
Pleurosaurus † 
วงศ์ Sphenodontidae Evans, S. E., Prasad, G. V. R. & Manhas, B. K., 2001: Rhynchocephalians (Diapsida: Lepidosauria) from the Jurassic Kota Formation of India. Zoological Journal of the Linnean Society: Vol. 133, #3, pp. 309-334  Apesteguía S, Novas FE (2003) Large Cretaceous sphenodontian from Patagonia provides insight into lepidosaur evolution in Gondwana. Nature, 425:609–612  Wu, X-C. 1994: Late Triassic-Early Jurassic sphenodontians from China and the phylogeny of the Sphenodontia. in Fraser, N. C. & Sues, H-D.. 1994: In the Shadow of the Dinosaurs. Cambridge University Press, New York. 1994  Susan E. Evans and Magdalena Borsuk−Białynicka (2009). "A small lepidosauromorph reptile from the Early Triassic of Poland".  Paleontologica Polonica 65: 179–202.
# มอนอินทร์ รินคำ
มอนอินทร์ รินคำ เป็นอดีตสมาชิกสภาผู้แทนราษฎรจังหวัดเชียงใหม่ 2 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคกิจสังคม และได้รับเลือกตั้งอีกครั้งในเดือนกันยายน พ.ศ. 2535 สังกัดพรรคพลังธรรมนักการเมืองท้องถิ่นจังหวัดเชียงใหม่. กรุงเทพฯ : สถาบันพระปกเกล้า. 2551

 ประวัติ 
มอนอินทร์ เกิดเมื่อวันที่ 5 เมษายน พ.ศ. 2479 ที่อำเภอสันทราย จังหวัดเชียงใหม่ เป็นบุตรของนายหน้อย กับนางปิ่นแก้ว รินคำ สำเร็จการศึกษาจากสถาบันเทคโนโลยีการเกษตรแม่โจ้ (รุ่น 21) ระดับปริญญาตรีและปริญญาโททางด้านการเกษตร จากมหาวิทยาลัยอะราเนด้า ประเทศฟิลิปปินส์ เมื่อปี พ.ศ. 2511 และ พ.ศ. 2513 ตามลำดับประวัติผู้สมัคร ส.ส.

 งานการเมือง 
มอนอินทร์ ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ 2 สมัย ในปี พ.ศ. 2522 สังกัดพรรคกิจสังคม และในเดือนกันยายน พ.ศ. 2535 สังกัดพรรคพลังธรรม ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ได้ลงสมัครรับเลือกตั้ง โดยได้รับหมายเลข 23 แต่ได้คะแนน 18,363 คะแนน เป็นลำดับที่ 12 ไม่ได้รับเลือกตั้ง จากนั้นในการเลือกตั้ง พ.ศ. 2544 ได้ลงสมัครรับเลือกตั้ง ส.ส. สังกัดพรรคชาติไทย แต่ไม่ได้รับเลือกตั้ง โดยได้รับคะแนนเพียง 208 คะแนนเท่านั้น ภายหลังจึงได้เข้าร่วมงานกับพรรคพลังประชาชน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๑, ๓ ธันวาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๑๕๔ ง ฉบับพิเศษ หน้า ๓, ๔ ธันวาคม ๒๕๓๕